ઇન્સાનની નજાત ફક્ત અને ફક્ત એહલેબૈત (અ.મુ.સ.)ની સામે દિલથી તસ્લીમ થવામાં જ છે, એક કાફલો છે, જે ઇમામતના મોઅજીઝાની તરફ રાહનુમાઇ કરતા પોતાની મંઝિલ તરફ . . . . . આગળ ચાલ્યો જાય છે. આ ઇમામતનો એઅજાઝ તેઓના દિલોમાં વિલાયતના નૂરની તજલ્લી કરે છે. આ કાફેલો હકનો પરચમ લઇને શરીઅતની સંસ્કૃતિ માટે હકની તપાસ કરનારા લોકોના માટે રસ્તો તૈયાર કરી રહ્યો છે. અવાજ આવી રહી છે, જે અકલને અમલ કરવાની દાવત આપી રહી છે. એક જરાક એવા પ્રોત્સાહનનો હળવો ઝટકો અગર ઇમામ(અ.સ.)ની તવજ્જોહ આપણી તરફ કરી દે તો, આ દુનિયામાં જ્યાં હજારો વમળ આવી રહ્યા છે, તેને બચાવીને પોતાની મંઝિલની તરફ પહોંચવાની ખુશનસીબી અતા ફરમાવશે. અહીં હોંસલા માટે હરકતથી મુરાદ બેદારી-જાગૃતતા છે, એટલે કે આપણે આપણા ઇમામે વકત તરફ મોતવજ્જેહ રહેવું જોઇએ અને તેના તકાઝાઓ પુરા કરવાની રાત દિવસ કોશિશ કરવી જોઇએ. ઉંઘથી ભરેલ આંખો ઓછામાં ઓછુ પોતાની કલ્પનામાં એ વસ્તુઓની તરફ નજર ઉઠાવીને જોઇએ, જ્યાં નુરોનો વરસાદ થઇ રહ્યો છે અને તે મંઝિલ આપણા ઇમામે ઝમાના(અ.સ.)ની ખૈમાગાહ છે અને આ જ ‘સલ્લેમુ તસ્લીમા’ના મકસદની હ છે.